REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DONJI KRALJEVEC

U DONJEM KRALJEVCU 6.9.2019.

PREDMET: Skraćeni zapisnik 17.sjednice Školskog odbora OŠ Donji Kraljevec

Sjednica je započela u petak 6.9.2019. u 11,30 sati

PRISUTNI: Sanja Horvat Pahek, Miljenka Vidović Mohl, Maja Lukman Šprajc, Kristijan Baranašić, Nikola Zuzel, Sandra Vlahek

 DNEVNI RED:

1. USVAJANJE ZAPISNIKA S 16.SJEDNICE ŠO
2. USVAJANJE IZVJEŠĆA RAVNATELJICE ZA ŠKOLSKU GODINU 2018./19.
3. IZBOR OSIGURAVAJUĆE KUĆE ZA OSIGURANJE UČENIKA U ŠKOLSKOJ GODINI 2019./20.
4. DONOŠENJE ODLUKE O DAVANJIMA RODITELJA ZA ŠKOLSKU GODINU 2019./20.
5. DONOŠENJE KRITERIJA ZA ODABIR UČENIKA ZA PROJEKT „OSIGURANJE ŠKOLSKE PREHRANE ZA DJECU U RIZIKU OD SIROMAŠTVA“
6. IZVJEŠĆE O PROJEKTU PRODUŽENOG BORAVKA
7. DAVANJE SUGLASNOSTI ZA ZAPOŠLJAVANJE POMOĆNICA/POMOĆNIKA U NASTAVI
8. DONOŠENJE ODLUKE O RASPISIVANJU NATJEČAJA ZA KORIŠTENJE SPORTSKE DVORANE U ŠKOLSKOJ GODINI 2019./20.
9. OSTALA PITANJA I PRIJEDLOZI

Ad 1) Zapisnik sjednice je pročitan i jednoglasno prihvaćen.

Ad 2) Prijedlog izvješća ravnateljice svi članovi školskog odbora dobili su elektronskom poštom 2 dana prije sjednice tako da su svi članovi upoznati s izvješćem. O izvješću je raspravljalo Učiteljsko vijeće OŠ Donji Kraljevec, a uvid u njega dobit će i Vijeće roditelja.

Školski odbor jednoglasno je prihvatio Godišnje izvješće ravnateljice za školsku godinu 2018./19.

Ad 3) Za osiguranje učenika pristigle su ponude 6 osiguravajućih kuća – HOK osiguranje, Euroherc, Generali, Croatia, Agram Life, Merkur.

Školski odbor odlučio je da će ugovor za osiguranje učenika ravnateljica sklopiti prema danoj ponudi s osiguranjem Euroherc uz godišnju premiju od 30 kn po učeniku.

Ad 4) Školski odbor odlučio je da cijena školske kuhinje ostaje 5 kn po danu.

Školski odbor odlučio je da će za školsku knjižnicu biti prikupljane donacije u iznosu od 40 kn po obitelji (2x20kn), a za Školski sportski klub „Mladost“ 20 kn po obitelji.

Roditelji će dobiti obavijest o davanjima u pisanom obliku.

Ad 5) Školski odbor OŠ Donji Kraljevec prihvaća kao kriterij za sudjelovanje učenika u projektu „Osiguranje školske prehrane za djecu u riziku od siromaštva u školskoj godini 2019./20.“ da djeca budu korisnici prava doplatka na djecu. S obzirom da je procjena broja učenika za OŠ Donji Kraljevec koji će biti uključeni u projekt 8 učenika, a broj učenika koji imaju pravo na dječji doplatak je puno veći, na temelju Rješenja o priznavanju prava na dječji doplatak će se napraviti lista vrste dječjeg doplatka i prema tome odrediti koji su učenici najugroženiji te ih uključiti u navedeni projekt.

Ad 6) Ravnateljica škole izvijestila je članove ŠO da je u projektu produženog boravka odrađeno sljedeće:

* Održan je roditeljski sastanak s roditeljima sadašnjih 1., 2. i 3. razreda na kojemu je pomoću ankete utvrđena velika zainteresiranost roditelja za organizaciju istog
* Na istom sastanku sudjelovao je i načelnik Općine D.K. koji je dao podršku projektu i predložio sufinanciranje projekta u omjeru 40% roditelji, 60% općina
* Zatražena je i dobivena suglasnost Županije za organizaciju produženog boravka
* Zatražena je suglasnost MZO za organizaciju produženog boravka. Usmena suglasnost je dobivena, čeka se pisana suglasnost.
* Pripremljeni su uvjeti rada za produženi boravak – osmišljen je prostor, način prehrane i čišćenja

Ad 7) MZO je dalo suglasnost za zapošljavanje 2 osobe na poslovima pomoćnika u nastavi za 2 učenika OŠ Donji Kraljevec.

Na natječaj za pomoćnika/icu pristiglo je 16 zamolbi.

Školski odbor dao je suglasnost za zapošljavanje Tine Markati, magistre edukacije primarnog obrazovanja iz Hodošana za rad pomoćnice za učenika u razrednoj nastavi na određeno, nepuno radno vrijeme najdulje od 25 sati tjedno od 9.9.2019. do 17.6.2020. te Martine Radić, magistre edukacije primarnog obrazovanja iz Donjeg Kralejvca za rad pomoćnice za učenika u predmetnoj nastavi na određeno, nepuno radno vrijeme najdulje do 30 sati tjedno od 9.9.2019. do 17.6.2020.

Ad 8.) Školski odbor donio je odluku o raspisivanju natječaja za korištenje sportske školske dvorane u novoj školskoj godini.

Ad 9.) Na pitanje člana ŠO što je s djelatnicom koja koristi neplaćeni dopust u trajanju od godine dana ravnateljica je odgovorila da će je pismenim putem kontaktirati i tražiti da se očituje o daljnjim namjerama i svojem povratku na radno mjesto.

ŠO obaviješten je da djelatnica Tanja Petković također koristi neplaćeni dopust u trajanju od 12 dana.

Predsjednica ŠO Ravnateljica škole

Sanja Horvat Pahek prof. Sandra Vlahek prof.